
DR.30.03.2017                                                        11                   

 

kasut, perumahan, utiliti, hiasan, perkakasan dan penyelenggaraan isi rumah, kesihatan, 
pengangkutan, komunikasi, perkhidmatan rekreasi dan kebudayaan, pendidikan, 
restoran dan hotel, pelbagai barangan dan perkhidmatan.  

Di dalam laporan tersebut, turut terdapat perubahan Indeks Makanan Rakyat 
Malaysia. Elemen-elemen makanan yang dikaji dan dinilai termasuklah beras, roti dan 
bijirin lain, daging, ikan dan makanan laut, susu dan telur, minyak dan lemak, buah-
buahan, sayur-sayuran, gula, jem, madu, coklat dan manisan, dan keluaran makanan. 
Indeks makanan ini bertujuan bagi memantau corak perbelanjaan isi rumah berdasarkan 
kategori makanan utama rakyat Malaysia. Selain itu, melalui laporan tersebut juga 
KPDNKK turut mengkaji perubahan IHP mengikut negeri dan kawasan. Ini menunjukkan 
keprihatinan kerajaan dalam memahami corak perbelanjaan rakyat di kawasan bandar 
dan luar bandar. 

Di samping itu, KPDNKK juga memantau dan menyediakan Laporan Purata 
Harga Barang Keperluan Pengguna dengan membuat perbandingan purata harga 
barangan ke atas 40 jenis barangan yang terpilih daripada 400 jenis barangan keperluan 
pengguna secara keseluruhannya. Perubahan harga dianggap ketara sekiranya peratus 
perubahan yang berlaku adalah melebihi 10 peratus berbanding bulan sebelumnya. 
Senarai 40 jenis barang yang dianalisis adalah terdiri daripada kategori barang basah, 
ayam dan telur, daging, hasil laut, sayur-sayuran dan buah-buahan, dan barang kering. 
Sekian, terima kasih. 

Tuan Shamsul Iskandar @ Yusre bin Mohd. Akin [Bukit Katil]: Terima kasih 
Tuan Yang di-Pertua. Tuan Yang di-Pertua, saya walaupun daripada barisan 
pembangkang, saya setuju satu dasar kerajaan sekarang ini yang meringankan beban 
rakyat Tuan Yang di-Pertua. Ini kerana apabila kita pergi pasar bawa RM50, plastik yang 
kita bawa itu ringan tidak berat macam dulu. Jadi saya tanya soalan ini adalah berkaitan 
dengan key performance index (KPI). 

Saya ingin bertanya kepada Yang Berhormat, adakah dalam inisiatif yang 
disebutkan berdasarkan kepada indeks harga pengguna, indeks makanan rakyat dan 
sebagainya ini kerajaan meletakkan satu sasaran jangka pendek, sederhana dan 
panjang dalam usaha untuk mengurangkan masalah kenaikan harga barang ini? Saya 
terkejut apabila Yang Berhormat Menteri ataupun kementerian mengumumkan tahun lalu 
bahawa Akta Kawalan Harga dan Antipencatutan ini yang sering digunakan sebagai jalan 
keluar ataupun scapegoat untuk memastikan barangan dikawal, harga barangan dikawal 
tetapi dicadangkan ingin dimansuhkan ataupun dikaji. Saya ingin tanya kementerian, 
apakah alasan ini? Terima kasih. 

Dato’ Henry Sum Agong: Ya, terima kasih Yang Berhormat. Mengenai akta– 
soalan yang kedua saya jawabkan dahulu. Mengenai akta yang dikatakan tadi, 
sebenarnya akta ini masih dilanjutkan. Cuma masa ini diberi tempoh kepada para 
peniaga, kita beri tempoh ini supaya para peniaga berada di dalam keadaan berhemah 
untuk mereka memahami dengan sepenuhnya peraturan-peraturan di bawah akta ini. Di 
dalam tempoh masa ini, pihak kementerian tidak akan mengambil tindakan kepada para 
peniaga yang melanggar peraturan-peraturan. Hanya kita berikan nasihat kepada 
mereka supaya memahami dengan sepenuhnya peraturan-peraturan di bawah akta ini. 
Itu merupakan jawapan kepada soalan yang kedua.  

Mengenai soalan yang lain dibangkitkan tadi, memang pun pihak kerajaan 
prihatin dengan keperluan rakyat terutamanya isu kos sara hidup. Ini kerana ia 
merupakan salah satu agenda utama yang ingin dicapai oleh kerajaan. Kerajaan telah 
menubuhkan Jawatankuasa Khas Kabinet mengenai kos sara hidup rakyat bagi melihat 
secara holistik meliputi pelbagai sektor termasuk makanan, pengangkutan, perumahan 
dan infrastruktur.  

Dalam hubungan ini, terdapat tiga jawatankuasa yang telah ditubuhkan bagi 
meneliti, membincang, membuat keputusan dasar terhadap tindakan yang akan 
dilaksanakan baik di peringkat kementerian dan nasional umumnya. Jawatankuasa yang 
dimaksudkan adalah pertama, high level committee (HLC) mengenai kos sara hidup yang 
dipengerusikan oleh Yang Amat Berhormat Timbalan Perdana Menteri sendiri. 
Jawatankuasa yang kedua iaitu Jawatankuasa Kabinet menangani isu kos sara hidup 
yang dipengerusikan oleh Yang Amat Berhormat Timbalan Perdana Menteri juga. Ketiga, 
Jawatankuasa Kos Sara Hidup peringkat kementerian KPDNKK yang dipengerusikan 
oleh Yang Berhormat Menteri KPDNKK sendiri. Sekian, terima kasih. 

Dato’ Dr. Noraini binti Ahmad [Parit Sulong]: Terima kasih banyak Tuan 
Yang di-Pertua. Terima kasih, saya hendak ucapkan terima kasih di atas jawapan yang 
diberikan oleh Yang Berhormat Menteri.  



kasut, perumahan, utiliti, hiasan, perkakasan dan penyelenggaraan isi rumah, kesihatan, pengangkutan, komunikasi, perkhidmatan rekreasi dan kebudayaan, pendidikan, restoran dan hotel, pelbagai barangan dan perkhidmatan. Di dalam laporan tersebut, turut terdapat perubahan Indeks Makanan Rakyat Malaysia. Elemen-elemen makanan yang dikaji dan dinilai termasuklah beras, roti dan bijirin lain, daging, ikan dan makanan laut, susu dan telur, minyak dan lemak, buah- buahan, sayur-sayuran, gula, jem, madu, coklat dan manisan, dan keluaran makanan. Indeks makanan ini bertujuan bagi memantau corak perbelanjaan isi rumah berdasarkan kategori makanan utama rakyat Malaysia. Selain itu, melalui laporan tersebut juga KPDNKK turut mengkaji perubahan IHP mengikut negeri dan kawasan. Ini menunjukkan keprihatinan kerajaan dalam memahami corak perbelanjaan rakyat di kawasan bandar dan luar bandar. Di samping itu, KPDNKK juga memantau dan menyediakan Laporan Purata Harga Barang Keperluan Pengguna dengan membuat perbandingan purata harga barangan ke atas 40 jenis barangan yang terpilih daripada 400 jenis barangan keperluan pengguna secara keseluruhannya. Perubahan harga dianggap ketara sekiranya peratus perubahan yang berlaku adalah melebihi 10 peratus berbanding bulan sebelumnya. Senarai 40 jenis barang yang dianalisis adalah terdiri daripada kategori barang basah, ayam dan telur, daging, hasil laut, sayur-sayuran dan buah-buahan, dan barang kering. Sekian, terima kasih. Tuan Shamsul Iskandar @ Yusre bin Mohd. Akin [Bukit Katil]: Terima kasih Tuan Yang di-Pertua. Tuan Yang di-Pertua, saya walaupun daripada barisan pembangkang, saya setuju satu dasar kerajaan sekarang ini yang meringankan beban rakyat Tuan Yang di-Pertua. Ini kerana apabila kita pergi pasar bawa RM50, plastik yang kita bawa itu ringan tidak berat macam dulu. Jadi saya tanya soalan ini adalah berkaitan dengan key performance index (KPI). Saya ingin bertanya kepada Yang Berhormat, adakah dalam inisiatif yang disebutkan berdasarkan kepada indeks harga pengguna, indeks makanan rakyat dan sebagainya ini kerajaan meletakkan satu sasaran jangka pendek, sederhana dan panjang dalam usaha untuk mengurangkan masalah kenaikan harga barang ini? Saya terkejut apabila Yang Berhormat Menteri ataupun kementerian mengumumkan tahun lalu bahawa Akta Kawalan Harga dan Antipencatutan ini yang sering digunakan sebagai jalan keluar ataupun scapegoat untuk memastikan barangan dikawal, harga barangan dikawal tetapi dicadangkan ingin dimansuhkan ataupun dikaji. Saya ingin tanya kementerian, apakah alasan ini? Terima kasih. Dato' Henry Sum Agong: Ya, terima kasih Yang Berhormat. Mengenai akta- soalan yang kedua saya jawabkan dahulu. Mengenai akta yang dikatakan tadi, sebenarnya akta ini masih dilanjutkan. Cuma masa ini diberi tempoh kepada para peniaga, kita beri tempoh ini supaya para peniaga berada di dalam keadaan berhemah untuk mereka memahami dengan sepenuhnya peraturan-peraturan di bawah akta ini. Di dalam tempoh masa ini, pihak kementerian tidak akan mengambil tindakan kepada para peniaga yang melanggar peraturan-peraturan. Hanya kita berikan nasihat kepada mereka supaya memahami dengan sepenuhnya peraturan-peraturan di bawah akta ini. Itu merupakan jawapan kepada soalan yang kedua. Mengenai soalan yang lain dibangkitkan tadi, memang pun pihak kerajaan prihatin dengan keperluan rakyat terutamanya isu kos sara hidup. Ini kerana ia merupakan salah satu agenda utama yang ingin dicapai oleh kerajaan. Kerajaan telah menubuhkan Jawatankuasa Khas Kabinet mengenai kos sara hidup rakyat bagi melihat secara holistik meliputi pelbagai sektor termasuk makanan, pengangkutan, perumahan dan infrastruktur. Dalam hubungan ini, terdapat tiga jawatankuasa yang telah ditubuhkan bagi meneliti, membincang, membuat keputusan dasar terhadap tindakan yang akan dilaksanakan baik di peringkat kementerian dan nasional umumnya. Jawatankuasa yang dimaksudkan adalah pertama, high level committee (HLC) mengenai kos sara hidup yang dipengerusikan oleh Yang Amat Berhormat Timbalan Perdana Menteri sendiri. Jawatankuasa yang kedua iaitu Jawatankuasa Kabinet menangani isu kos sara hidup yang dipengerusikan oleh Yang Amat Berhormat Timbalan Perdana Menteri juga. Ketiga, Jawatankuasa Kos Sara Hidup peringkat kementerian KPDNKK yang dipengerusikan oleh Yang Berhormat Menteri KPDNKK sendiri. Sekian, terima kasih. Dato' Dr. Noraini binti Ahmad [Parit Sulong]: Terima kasih banyak Tuan Yang di-Pertua. Terima kasih, saya hendak ucapkan terima kasih di atas jawapan yang diberikan oleh Yang Berhormat Menteri.